11 Φεβρουαρίου 2016

Δελτίο Τύπου

Διοικούσα Επιτροπή Χρηματιστηριακών Αγορών

Κατά τη σημερινή συνεδρίασή της,

ενέκρινε,

* την **άρση της επιτήρησης** των μετοχών της εταιρείας **«**[**ΝΗΡΕΥΣ ΙΧΘΥΟΚΑΛΛΙΕΡΓΕΙΕΣ Α.Ε.**](http://www.helex.gr/el/web/guest/company-profile/-/select-company/266)**»** (GRS234003002), δεδομένου ότι δεν συντρέχουν πια λόγοι για την υπαγωγή της στην εν λόγω κατηγορία. Οι μετοχές της εταιρείας από τη συνεδρίαση του Χρηματιστηρίου της **Παρασκευής 12 Φεβρουαρίου 2016** θα διαπραγματεύονται στην Κύρια Αγορά του Χρηματιστηρίου Αθηνών.
* τηναποκοπή του δικαιώματος συμμετοχής στην **αύξηση του μετοχικού κεφαλαίου με διανομή δωρεάν μετοχών** στους μετόχους της εταιρείας **«**[**ΠΛΑΣΤΙΚΑ ΚΡΗΤΗΣ Α.Β.Ε.Ε.**](http://www.helex.gr/el/company-profile/-/select-company/687)**»** (ISIN: GRS326003001), την **Τετάρτη 17 Φεβρουαρίου 2016,** σε αναλογία 1 νέα κοινή ονομαστική μετοχή για κάθε 2 παλαιές κοινές ονομαστικές μετοχές, με την έκδοση **13.689.600** νέων κοινών ονομαστικών μετοχών. Ημερομηνία καταγραφής των δικαιούχων (record date) για την εν λόγω εταιρική πράξη είναι η **Πέμπτη, 18 Φεβρουαρίου 2016,** ενώ η ημερομηνία έναρξης διαπραγμάτευσης είναι η **Τρίτη 23 Φεβρουαρίου 2016.**
* τη **διαγραφή των μετοχών των ακόλουθων εταιρειών,** οι οποίες τελούν υπό αναστολή διαπραγμάτευσης για χρονικό διάστημα μεγαλύτερο των 6 μηνών(άρθρο 2.6.12. του Κανονισμού του Χρηματιστηρίου Αθηνών),
	+ **«Χ.Κ. ΤΕΓΟΠΟΥΛΟΣ ΕΚΔΟΣΕΙΣ Α.Ε.»** (ISIN: GRS312293004)**, «ΦΙΝΤΕΞΠΟΡΤ Α.Ε.»** (ISIN: GRS060063005)**, «AVENIR LEISURE & ENTERTAINMENT ΠΛΗΡΟΦΟΡΙΚΗ Α.Ε.»** (ISIN: GRS447003005)**, «SPRIDER STORES Α.Ε.Β.Ε.»** (ISIN: GRS476003017)**, «NUTRIART Α.Β.Ε.Ε.»** (ISIN: GRS107003006)οι οποίες έχουν κηρυχθεί σε κατάσταση πτώχευσης,
	+ **«ΚΛΩΝΑΤΕΞ ΟΜΙΛΟΣ ΕΠΙΧΕΙΡΗΣΕΩΝ Α.Ε.»** (ISIN: GRS048003008, GRS048004006) η οποία έχει τεθεί σε λύση και εκκαθάριση**,** και
	+ **«PROTON ΤΡΑΠΕΖΑ Α.Ε**.**»** (ISIN: GRS490003001), **«ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε.»** (ISIN: GRS414003004), των οποίων έχει ανακληθεί η άδεια λειτουργίας τους.

Η ημερομηνία διαγραφής των μετοχών των ανωτέρω εταιρειών θα είναι η **Παρασκευή 26 Φεβρουαρίου 2016**.

ενημερώθηκε,

* για την **αύξηση της ονομαστικής αξίας** των μετοχών της εταιρίας **«**[**M.L.S. ΠΛΗΡΟΦΟΡΙΚΗ Α.Ε.**](http://www.helex.gr/el/company-profile/-/select-company/869)**»** (ISIN: GRS422003004) από € 0,37 σε € 0,48, **την Δευτέρα 15 Φεβρουαρίου 2016.**
* για την **αύξηση της ονομαστικής αξίας** των μετοχών της εταιρίας **«**[**ΚΤΗΜΑ ΚΩΣΤΑ ΛΑΖΑΡΙΔΗ Α.Ε.**](http://www.helex.gr/el/web/guest/company-profile/-/select-company/760)**»** (ISIN: GRS354003006) από € 0,33 σε € 0,36, **την Τρίτη 16 Φεβρουαρίου 2016**

Σχετικά με τον Όμιλο Χρηματιστηρίου Αθηνών

Το Χρηματιστήριο Αθηνών από την ίδρυσή του, το 1876, συμμετέχει σταθερά στις οικονομικές και επιχειρηματικές εξελίξεις της χώρας.

Ο Όμιλος του Χρηματιστηρίου Αθηνών υποστηρίζει την ανάπτυξη και οργάνωση της Ελληνικής Κεφαλαιαγοράς. Λειτουργεί τις αγορές αξιών και παραγώγων, την εναλλακτική αγορά ενώ παράλληλα διενεργεί την εκκαθάριση και το διακανονισμό των συναλλαγών.

Το Χρηματιστήριο, μέσω των αγορών του, προσφέρει λύσεις και εργαλεία χρηματοδότησης στις επιχειρήσεις, διευρύνει τις επιλογές των επενδυτών παρέχοντας ένα ασφαλές, σταθερό και εύκολο περιβάλλον πλήρως εναρμονισμένο με τις διεθνείς πρακτικές και το Ευρωπαϊκό κανονιστικό πλαίσιο.

Οι μετοχές του Ομίλου διαπραγματεύονται στην Κύρια Αγορά του Χρηματιστηρίου Αθηνών (Σύμβολο: EXAE).

Περισσότερες πληροφορίες σχετικά με τον Όμιλο του Χρηματιστηρίου Αθηνών μπορείτε να βρείτε στους συνδέσμους της [ιστοσελίδας](http://www.athexgroup.gr) του, το [εταιρικό του προφίλ](http://www.helex.gr/documents/10180/4295312/2016_02_01_Company_Profile_GR.pdf/9bdce111-feae-401d-bb5f-422468df1766) και τη [σύνοψη της αγοράς του](http://www.helex.gr/documents/10180/2333122/2015_12_31_Market_Profile_GR.pdf/25f8af93-c2ee-4678-9c06-dc51c60cc17c).